internet vaartha 139 Views
ముంబై : బ్యాంకర్ల స్థూల నిరర్ధకఆస్తులు గరిష్టస్థాయికి చేరాయి. మార్చినెలాఖరునాటికి 8నుంచి 8.5శాతానికి చేరినట్లు అంచనా. దేశీయ రేటింగ్స్‌ ఏజెన్సీ ఇక్రా అంచనాలను చూస్తే రానున్నకాలంలో ఇవి మరికొంతపెరిగే అవకాశంఉంది. బ్యాంకుల స్థూల నిరర్ధక ఆస్తులు మార్చి 2016నాటికి 7.7 శాతం గా ఉన్నాయని, వచ్చేఏడాది మార్చినెలాఖరునాటికి మొండిబకాయిలు 8-8.5శాతంకు పెరుగుతాయని ప్రకటించింది. కొన్ని కార్పొరేట్‌గ్రూప్‌ల నుంచి సమస్యాత్మక ఆస్తులు మరికొంతపెరిగే అవకాశం ఉందని అంచనా వేసింది. రుణపరపతి వృద్ధి 2016-17 ఆర్థిక సంవత్సరంలో 11-12శాతంగా ఉంటుందని, ఎక్కువగా రిటైల్‌, ఇతర చిన్నచిన్న రుణాలకే ఎక్కువ ప్రాధాన్యం ఉంటుందని ప్రకటించింది. గత ఏడాది బ్యాంకులు డిపాజిట్లపరంగా 6.4శాతం పెరిగాయి. 2014-15లో 10.3శాతం నుంచి కొంతమేర తగ్గా యనే చెప్పాలి. వడ్డీరేట్లు తగ్గడం వల్లనే డిపాజిట్లు బ్యాంకులకు తగ్గినట్లు కనిపి స్తోంది. పనుననరహిత బాండ్లజారీ కూడా గడచిన కొన్నేళ్లుగా ఎక్కువ కొనసాగుతున్నది. పొదుపు డిపాజిట్లకంటే బాండ్ల కొను గోలుకు ఎక్కువ ప్రాధాన్యం లభిస్తోంది. వీటికి తోడు పన్ను మినహాయింపు పెద్ద ఊరటనిస్తుండటంతో డిపాజిట్లకంటే బాండ్లవైపు ఇన్వెస్టర్లు మొగ్గుచూపిస్తు న్నారు. డిపాజిట్లలో వృద్ధి తగ్గుతుండటం వల్ల బ్యాంకర్లు కూడా భారీస్థాయి మొత్తాల్లో డిపాజిట్లకంటే చిన్నచిన్న డిపాజిట్లను ఎక్కువ మొత్తంలో సేకరించేం దుకు ఆసక్తి చూపిస్తున్నారు. ఏజెన్సీ అంచనాల ప్రకారం డిపాజిట్ల వృద్ధి ఈ ఆర్థిక సంవత్సరంలో 10 -11శాతంగా ఉంటుందని అంచనా. మార్చినెలలో బేసెల్‌ 3 నిబంధనల సడలింపులు ప్రభుత్వరంగ బ్యాంకులకు మొదటిశ్రేణి మూలధన వనరులను 30 -100బేసిస్‌ పాయింట్లకు మెరుగుపరిచింది. సడలింపులతోపాటు ప్రభుత్వపరంగా మూలధన చేకూర్పు 25 వేల కోట్లుగా ఉంది. తక్కువ రుణపరపతి వృద్ధితో పాటు ప్రభుత్వం నుంచి వచ్చే నిధులు తక్కువగానే ఉంటున్నాయి. మొదటిశ్రేణి మూలధన వనరులు మార్చినాటికి 9.1శాతంగా ఉన్నట్లు అంచనా. ప్రభుత్వరంగ బ్యాంకులు మరో 40 వేల నుంచి రూ.50 వేల కోట్ల మూలధన నిధులు సమీకరించుకోవాల్సి ఉంటుంది. ప్రభుత్వం నుండి వచ్చే 25 వేల కోట్లకు తోడు ఈ నిధులు బ్యాంకులే సొంతంగా సమీకరించుకోవాల్సి ఉంటుంది. వచ్చే మూడేళ్లలో బ్యాంకులు మొదటిశ్రేణి మూలధన వనరుల కింద 1.7 నుంచి 2.1 లక్షల కోట్ల రూపాయలు అవసరం అవుతాయని ఇక్రా అంచనా వేసింది. ప్రభుత్వరంగ బ్యాంకుల లాభదాయకత 2016-17లో మరింతగా అభివృద్ధి ఉండకపోవచ్చని, రిటర్న్‌ ఆన్‌ ఈక్విటీ రెండంకెలలోపే ఉంటుందని ఇక్రా ప్రకటించింది.